gr̥hápaterevā̀ráṇyoḥ sáṃvadante yá itò 'gnírjaniṣyate sá naḥ saha yádanéna yajñéna jesyā́mo 'néna sattréṇa tánnaḥ sahá sahá naḥ sādhukr̥tyā yá evá papáṃ karávattásyaiva tadítyevámuktvā́ gr̥hápatirevá prathamáḥ samā́rohayate 'thétarebhyaḥ samā́rohayati svayáṃ vaivá samā́rohayante ta ā́yanti yátra dīkṣiṣyámāṇā bhávanti mathitvòpasamādhā́yoddhŕ̥tyāhavanī́yaṃ dīkṣante téṣāṃ samāná āhavanī́yo bhávati samāno gā́rhapatyo dīkṣopasátsu